TEHNIČKA SPECIFIKACIJA 
                                                                    Grupa 1

Predmet nabave: Nabava rezervnih dijelova za mehanizam pražnjenja nadzemnih spremnika  s kontrolom pristupa uz korištenje RFID kartice

1. Opći podaci o predmetu nabave
Predmet nabave je isporuka kompletnih mehanizama (sklopova) za pražnjenje nadzemnih spremnika za odvojeno prikupljanje komunalnog otpada. Traženi mehanizmi temelje se na sustavu prihvata tipa „dvostruka kuka“.
Predmetni mehanizmi namijenjeni su za ugradnju na postojeće modularne spremnike Naručitelja, originalnog proizvođača Villiger Entsorgungssysteme AG (Švicarska), i to isključivo za sljedeće modele spremnika: Model SL20-120, Model SL20-150, Model SL20-180

2. Opseg isporuke i sastavnice mehanizma
Ponuditelj je dužan isporučiti cjelovite, tvornički nove i setove mehanizama spremne za neposrednu ugradnju. Svaki pojedinačni set mora sadržavati sve strukturne i spojne elemente potrebne za potpunu funkcionalnost, što minimalno uključuje:
1. Vanjski sklop (polugu) s prihvatnom dvostrukom kukom – sučelje za manipulaciju dizalicom (kranom).
2. Unutarnji prijenosni sklop (polugu/ kukom) – mehanizam za prijenos kinetičke sile na mehanizam doticajnog dna spremnika.

3. Funkcionalni i izvedbeni zahtjevi (Kompatibilnost)
Ponuđeni mehanizmi moraju zadovoljiti sljedeće tehničke uvjete:

1. Svi dijelovi moraju biti geometrijski, dimenzionalno i funkcionalno 100% kompatibilni s originalnim tvorničkim nacrtima navedenih Villiger modela spremnika (SL20-120, SL20-150, SL20-180).
2. Ugradnja mehanizma mora biti moguća na postojeća prihvatna mjesta na spremnicima, bez potrebe za naknadnim bušenjem, rezanjem, zavarivanjem ili bilo kakvom drugom strukturnom modifikacijom oplošja ili statike spremnika.
3. Mehanizam mora jamčiti sigurno podizanje spremnika pri punom opterećenju te precizno i sinkronizirano otvaranje/zatvaranje podnih zaklopki (dna) spremnika tijekom ciklusa pražnjenja.
4. Svi nosivi elementi mehanizma moraju biti izrađeni od konstrukcijskog čelika visoke čvrstoće, otpornog na zamor materijala i deformacije.
5. Svi metalni dijelovi moraju biti visokokvalitetno površinski zaštićeni od korozije (prema originalnim specifikacijama proizvođača, primjenom tehnologije toplog cinčanja ili adekvatnih industrijskih premaza).


4. Tehnička dokumentacija i terenski uvid
Kako bi se osigurala izrada ispravne ponude i izbjegle nejasnoće oko dimenzija i prihvata, Naručitelj omogućuje sljedeće:
1. Dokumentacija: Detaljni tehnički podaci i katalozi opreme izdaju se zainteresiranim gospodarskim subjektima na uvid na njihov izričit zahtjev.
2. Fizički uvid u stanje opreme: Naručitelj preporučuje zainteresiranim gospodarskim subjektima da prije podnošenja ponude izvrše vizualni pregled i izmjeru postojećih spremnika prije podnošenja ponude. Pregled se može izvršiti uz prethodnu najavu.

Kontakt osoba za tehničke upite i najavu pregleda: Gordana Vidović, kontakt telefon: 091/425 3654.


